Diari Oficial de la Generalitat Valenciana


Sumari del DOGV 8611, del 12-08-2019 (2019/7758)

RESOLUCIÓ de 25 de març de 2019, del Servei Territorial d'Indústria i Energia d'Alacant, per la qual s'atorga autorització administrativa a Redexis Gas, SA, per a la gasificació del municipi de Calp i s'aprova el projecte d'execució de les instal·lacions corresponents. Expedients CBREDE/2004/29/03 - CBREDE/2007/50/03 - CBREDE/2014/13/03 - CBREDE/2014/22/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8611

Data del DOGV
:   12-08-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/7758


Data del document
:   25-03-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 25 de març de 2019, del Servei Territorial d'Indústria i Energia d'Alacant, per la qual s'atorga autorització administrativa a Redexis Gas, SA, per a la gasificació del municipi de Calp i s'aprova el projecte d'execució de les instal·lacions corresponents. Expedients CBREDE/2004/29/03 - CBREDE/2007/50/03 - CBREDE/2014/13/03 - CBREDE/2014/22/03. [2019/7758]  
  
  
Antecedents de fet  
  
Amb data 09.06.2004, Gas Alicante, SAU (d'ara endavant Redexis Gas, SA), a través de representant degudament acreditat, va presentar davant el llavors Servei Territorial d'Energia d'Alacant un escrit en el qual sol·licitava autorització administrativa prèvia per a la distribució de gas natural canalitzat al terme municipal de Calp (Alacant). Aquesta sol·licitud ha sigut tramitada amb l'expedient de referència CBREDE/2004/29/03, incoat pel llavors Servei Territorial d'Energia d'Alacant a aquest efecte.  
Amb data 11.07.2007, Redexis Gas, SA, a través de representant degudament acreditat, va presentar davant el Servei Territorial d'Energia d'Alacant un escrit en el qual sol·licitava autorització administrativa, aprovació del projecte d'execució i declaració d'utilitat pública en concret per al projecte denominat «Antena d'alta pressió de gas natural al terme municipal de Calp (Alacant)» i les seues instal·lacions auxiliars. Aquesta sol·licitud ha sigut tramitada amb l'expedient de referència CBREDE/2007/50/03, incoat pel Servei Territorial d'Energia d'Alacant a aquest efecte.  
Amb data 06.10.2014, Redexis Gas distribución, SAU (d'ara endavant Redexis Gas, SA), a través de representant degudament acreditat, va presentar davant el Servei Territorial d'Energia d'Alacant un escrit en el qual sol·licitava autorització administrativa i, així mateix, aprovació del projecte d'execució denominat «Antena per al subministrament de gas natural al terme municipal de Calp (Alacant)», que comportava una modificació important respecte al projecte presentat en 2007.  
Juntament amb l'escrit de presentació d'aquesta petició s'adjunta:  
- Actualització del projecte tècnic, de setembre de 2014 i signat per persona tècnica competent, visat pel corresponent col·legi oficial amb data 30.09.2014, amb núm. VD02564-14A.  
- Separates tècniques per a l'Ajuntament de Calp i per a l'Àrea d'Infraestructures de la Diputació Provincial d'Alacant, visades també el 30.09.2014, amb núm. VD02564-14A.  
Aquesta sol·licitud ha sigut tramitada amb l'expedient de referència CBREDE/2014/13/03, incoat pel Servei Territorial d'Energia d'Alacant a aquest efecte. Aquest expedient està relacionat amb l'expedient CBREDE/2007/50/03.  
Hi consta l'informe de 02.12.2014, del Servei d'Avaluació d'Impacte Ambiental, en el qual s'indica que el projecte no està sotmés a avaluació d'impacte ambiental, com també l'informe del Servei de Vida Silvestre i del Servei de Gestió d'Espais Naturals Protegits i l'escrit d'acceptació de l'interessat dels condicionats indicats en els dos informes.  
Posteriorment, a petició del Servei Territorial d'Energia d'Alacant, l'interessat presenta la documentació següent:  
- 30.01.2015: escrit justificatiu dels avantatges del nou projecte davant de l'anterior, en el qual indica que la instal·lació es realitzarà en polietilé la qual cosa permetrà adaptar-lo als vials existents i evitar el creuament del barranc del Quisi, per tant no serà necessària la sol·licitud de declaració d'utilitat pública en concret ni la declaració d'impacte ambiental. A més, en realitzar-se la instal·lació en MOP5 no serà necessària la construcció d'ERM per al subministrament a la població.  
- 20.02.2015: separata tècnica per afecció a camins ramaders per al Servei Forestal del Servei Territorial de Medi Ambient d'Alacant. S'hi adjunta també l'annex al projecte amb un plec general de normes de seguretat en prevenció d'incendis forestals. Tots dos amb declaració responsable de la persona tècnica competent, de data 16.02.2015.  
- 05.06.2015: pressupost desglossat per partides, plànol amb la modificació del traçat a proposta municipal per a adequar-lo al PGOU vigent i correcció d'errades del projecte quant al diàmetre i grossària de la canonada.  
La sol·licitud d'autorització administrativa de la instal·lació juntament amb el projecte d'execució van ser objecte d'informació pública durant el termini de vint dies en:  
- el Diari Oficial de la Generalitat Valenciana de 02.03.2015 (DOGV 7476),  
- el Butlletí Oficial de la Província d'Alacant de 10.03.2015 (BOPA 47),  
- el diari El Mundo, edició Alacant, de 24.04.2015 i  
- el diari Información, edició Alacant, de 24.04.2015.  
D'acord amb la documentació que consta en l'expedient, la mercantil Nedgia Cegas, SA, amb data del 25.03.2015, va presentar al·legacions, i sol·licita que es denegue l'autorització administrativa al sol·licitant basant-se en les al·legacions que, en síntesis, s'indiquen:  
  
- Nedgia Cegas, SA, va presentar sol·licitud d'autorització administrativa per a la distribució de gas natural a la zona (CBREDE/2004/04/03) la qual cosa demostra el seu clar interés per aquesta instal·lació. Indica, a més, que en breu presentarà una addenda al projecte inicial per a adaptar-lo a les noves necessitats de demanda, normatives i tècniques constructives. Aquesta addenda va ser tramitada posteriorment mitjançant l'expedient CBREDE/2015/11/03.  
- Disposa ja de presència a la localitat, ja que té una xarxa de distribució de gas propà de 8.960 m, preparada per al subministrament de gas natural (autoritzada per Resolució de 23.11.2006, del Servei Territorial d'Energia d'Alacant. Expedient: CBREDE/2006/45/03).  
- Disposa d'una àmplia experiència i és la principal distribuïdora de gas a la nostra comunitat. Relaciona les inversions i xarxes de distribució realitzades i previstes a la Comunitat Valenciana per aquesta companyia.  
S'han traslladat les al·legacions a Redexis Gas, SA, mitjançant un escrit remés el 17.04.2015. La companyia respon a aquestes en el sentit següent:  
?Redexis Gas, SA, disposa també d'una àmplia experiència i amb els mitjans necessaris per a dur a terme la instal·lació. Relata, així mateix, les inversions i instal·lacions de les quals disposa (com ara el gasoducte de transport Marina Alta II) i les que té previst realitzar.  
- Indica les actuacions administratives dutes a terme per a la gasificació del municipi i l'avançat estat de tramitació de l'expedient en qüestió, la qual cosa demostra el seu elevat interés en la distribució de gas natural a Calp.  
- Quant a la xarxa de distribució de propà que Nedgia Cegas, SA, indica que disposa en dues urbanitzacions del terme municipal de Calp, al·lega que els seus tècnics han constatat que aquestes urbanitzacions no s'han desenvolupat íntegrament i tampoc, per tant, la corresponent xarxa de distribució.  
- El projecte presentat per Nedgia Cegas, SA, no dona servei a la gran majoria d'habitatges particulars i al sector hoteler de la franja de la costa, al contrari que els projectes presentats per aquesta.  
- Finalment, considera que té la condició de distribuïdor de zona, de conformitat amb l'article 73.7 de la Llei 34/1998, de 7 d'octubre, del sector d'hidrocarburs, ja que disposa d'infraestructures de transport a la zona i perquè li han sigut atorgades subvencions per a la gasificació de diversos municipis en la zona i, en concret, per a la població de Calp.  
  
El projecte últim presentat per Redexis Gas, SA, el pressupost del qual ascendeix a 236.585,84 - (incloent-hi gestió de residus i seguretat i salut), té com a característiques principals les següents:  
·Antena de connexió del gasoducte Marina Alta, fase II, amb la xarxa de distribució de gas natural canalitzat de Calp, projectada en MOP5 amb canonada de polietilé PE100 DN250 SDR17,6, amb una longitud total de 3.158 m.  
· Punt d'inici: posició de vàlvules OLIAL-05 del gasoducte Marina Alta, fase II.  
· Punt final: carrer d'Holanda (Calp).  
· Termini d'execució: 4 mesos, des de l'obtenció d'aquesta autorització.  
D'acord amb el procediment reglamentàriament establit, a fi que en el termini de vint dies presentaren la seua conformitat o oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, es va remetre una separata d'aquest projecte, referida a la corresponent part de la instal·lació, a les administracions, organismes i empreses de servei públic o d'interés general següents els béns al seu càrrec o drets dels quals hi pogueren ser afectats, amb el resultat que, en síntesi, es detalla:  
  
- Ajuntament de Calp. A petició d'aquest organisme, Redexis Gas Distribución, SAU, va remetre a l'Ajuntament el 19.02.2015 una addenda al projecte per la qual es modifica el traçat de l'antena a l'eixida de la posició OLIAL-05 al Camí del Ràfol, per a corregir la discrepància amb el traçat plantejat en el PGOU vigent. El 21.05.2015 té entrada l'informe favorable condicionat del Servei Tècnic Municipal, una vegada analitzada aquesta addenda. L'01.06.2015 té entrada l'escrit de l'interessat en el qual indica que està conforme amb la resolució de l'informe tècnic esmentat.  
- Diputació d'Alacant. Departament de Carreteres. El 24.02.2015 té entrada l'escrit d'aquest organisme en el qual indica que no és procedent emetre informe, ja que el projecte no afecta vies de la seua titularitat o competència.  
- Servei Territorial de Medi Ambient d'Alacant. Secció Forestal. Mitjançant l'informe de 18.10.2017 indica que els camins ramaders afectats són competència municipal, per estar sobre sòl urbà/urbanitzable. El sol·licitant contesta mitjançant escrit de 20.10.2017 on indica que, sobre la base d'aquest informe, sol·licitarà el corresponent permís o llicència a l'ajuntament competent.  
Paral·lelament al que va passar per al Projecte d'Antena, amb data 17.11.2014, Redexis Gas, SA, a través de representant degudament acreditat, va presentar davant el llavors Servei Territorial d'Energia d'Alacant un escrit en el qual sol·licitava novament autorització administrativa i, així mateix, aprovació del projecte d'execució denominat «Projecte d'autorització d'execució d'instal·lacions per al subministrament de gas natural canalitzat al terme municipal de Calp (Alacant)», que comportava una modificació important respecte al projecte presentat en 2004.  
Juntament amb l'escrit de presentació d'aquesta petició s'adjuntava:  
· Actualització del projecte tècnic, de novembre de 2014 i signat per persona tècnica competent, amb declaració responsable d'aquesta de 05.11.2014.  
· Còpia de la sol·licitud presentada el 09.06.2004 (CBREDE/2004/29/03).  
Posteriorment, amb dates 30.01.2015 i 20.02.2015, presenta la documentació següent:  
· Plànol de l'àrea d'autorització i descripció temporal de les fases a realitzar.  
· Separates tècniques per als organismes afectats, signades per persona tècnica competent amb declaració responsable de data 16.02.2015.  
  
· Escrit on s'indiquen les causes que justifiquen el canvi del projecte inicial: major extensió i ramificació de la xarxa, amb optimització del recorregut per a reduir les afeccions a organismes. A més, la distribució en MOP5 i la canalització en DN160 en els extrems de la xarxa permet la futura expansió d'aquesta.  
El procediment administratiu corresponent a aquesta sol·licitud ha sigut tramitat amb l'expedient de referència CBREDE/2014/22/03, incoat pel Servei Territorial d'Energia d'Alacant a aquest efecte. Aquest expedient està relacionat amb l'expedient CBREDE/2004/29/03.  
  
La sol·licitud d'autorització administrativa de la instal·lació juntament amb el projecte d'execució va ser objecte d'informació pública durant el termini de vint dies en:  
- el Diari Oficial de la Generalitat Valenciana de 03.03.2015 (DOGV 7477),  
- el Butlletí Oficial de la Província d'Alacant de 10.03.2015 (BOPA 47),  
- el diari El Mundo, edició Alacant, de 24.04.2015 i  
- el diari Información, edició Alacant, de 24.04.2015.  
D'acord amb la documentació que consta en l'expedient van ser presentades al·legacions per la mercantil Nedgia Cegas, SA, amb data de 25.03.2015, on sol·licitava que es denegue l'autorització administrativa al sol·licitant i es concedisca a ella. Per a això, a més de les al·legacions incloses en l'escrit corresponent a les al·legacions a l'expedient CBREDE/2014/13/03, les complementa amb les al·legacions que, en síntesis, s'indiquen:  
· La longitud de la xarxa projectada per Nedgia Cegas, SA, és de més longitud que la de Redexis Gas Distribución, SAU. A més, el traçat és més eficient.  
· La pressió de la xarxa projectada per ells (MOP0,4) garanteix la capacitat de subministrament, i també d'una major garantia de seguretat i menors afeccions en cas d'incidències.  
Havent-se traslladat aquestes a Redexis Gas, SA, mitjançant l'informe remés el 17.04.2015, respon en el mateix sentit que en el seu escrit de resposta a les al·legacions plantejades a l'expedient CBREDE/2014/13/03.  
L'addenda al projecte presentat per l'actual Redexis Gas, SA, el pressupost del qual ascendeix a 935.615,35 - (incloent-hi gestió de residus i seguretat i salut), té com a característiques principals les següents:  
  
- Xarxa de distribució de gas natural canalitzat en MOP5 de polietilé PE100 SDR 17,6, de longitud total 17.888 m, distribuïts en els diàmetres següents.  
  
Ø (mm) Longitud (m)  
63 11.604  
90 1.355  
110 2.810  
160 2.119  
Total 17.888  
  
  
- Àrea d'autorització sol·licitada: la totalitat del terme municipal de Calp, d'acord amb el plànol de l'àrea d'actuació de l'addenda al projecte, presentat el 30.01.2015.  
- Punt de connexió: antena MOP 5 (CBREDE/2014/13/03).  
- Zones i termini d'execució de les diferents fases, des de l'obtenció de les pertinents autoritzacions i llicències:  
  
 Zona Termini (mesos)  
Fase 1 Xarxa de distribució que parteix del recorregut de l'antena.  
Xarxa de distribució que parteix de l'extrem final de l'antena i cobreix la zona est del municipi, el port i la franja de costa següent. 14  
Fase 2 Xarxa de distribució que parteix de l'extrem final de l'antena i cobreix la zona oest del municipi, que inclou el barri antic i barris limítrofs. 16  
  
  
De conformitat amb el procediment reglamentàriament establit, a fi que, en el termini de vint dies presentaren la seua conformitat o oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, es va remetre una separata d'aquest, referida a la corresponent part de la instal·lació, a les administracions, organismes i empreses de servei públic o d'interés general següents, els béns o drets al seu càrrec dels quals hi pogueren ser afectats, amb el resultat que, en síntesi, es detalla:  
  
· Ajuntament de Calp. El 05.06.2015 té entrada l'informe favorable condicionat del Servei Tècnic Municipal. El 18.06.2015 té entrada l'escrit de l'interessat en el qual indica que es mostra d'acord amb la resolució de l'informe tècnic esmentat.  
· Diputació d'Alacant. Departament de Carreteres. El 24.02.2015 té entrada l'escrit d'aquest organisme en el qual indica que no és procedent emetre informe, ja que el projecte no afecta vies de la seua titularitat o competència.  
· Confederació Hidrogràfica del Xúquer. Amb data 02.03.2015 remet informe en el qual indica que és necessària l'autorització prèvia d'aqueix organisme per a realitzar les obres. El 05.06.2015 té entrada l'escrit de Redexis Gas, SA, en el qual indica que està conforme amb la resolució de l'informe tècnic esmentat.  
· Conselleria d'Infraestructures, Territori i Medi Ambient. Servei de Gestió d'Espais Naturals. El 27.04.2015 remet escrit en el qual indica que no té res a informar, ja que la instal·lació en qüestió no afecta cap element dependent d'aqueix servei.  
· Conselleria d'Infraestructures, Territori i Medi Ambient. Secció Forestal. Camins Ramaders. El 17.03.2015 remet informe en el qual indica que, encara que les actuacions en qüestió afecten els camins ramaders, no es requereix resolució expressa d'aqueixa direcció general en discórrer aquests per sòl urbà i urbanitzable, per tant, és de competència municipal. El 05.06.2015 té entrada l'escrit de Redexis Gas, SA, en el qual indica que està d'acord amb la resolució de l'informe tècnic esmentat.  
En l'àmbit de la tramitació dels expedients CBREDE/2014/13/03 i CBREDE/2014/22/03 es va requerir Redexis Gas, SA, mitjançant un escrit de data 17.10.2017, perquè esmenara diferents punts dels projectes presentats, la qual cosa va realitzar aportant la documentació necessària el 31.10.2017.  
Amb data 10.04.2017 té entrada un escrit de Redexis Gas, SA, en el qual informa que ha adquirit 26 instal·lacions de GLP a la població i té previst integrar-les en la xarxa de distribució de gas natural projectada a Calp, en un termini de 9 mesos, a través dels futurs plans anuals d'ampliació de xarxa. Com a conseqüència d'això, indica que amb el conjunt d'actuacions que té previstes per a la població de Calp aconseguiria una longitud de més de 43 quilòmetres per al subministrament a més de 18.000 habitatges (més del 70 % dels habitatges del terme municipal).  
  
Mitjançant un escrit remés el 10.11.2017, se li va requerir que millorara la seua sol·licitud per a aclarir alguns aspectes de les instal·lacions de GLP adquirides, indicant les seues característiques més significatives i l'estat en què estan els expedients de canvi de titularitat. Igualment se li requereix que informe sobre els cabals de gas previstos en el punt de connexió a la xarxa de transport (posició de vàlvules OLIAL-05) per a garantir el proveïment de gas a la xarxa de distribució projectada.  
  
L'interessat va respondre al requeriment mitjançant un escrit de data 24.11.2017 on indicava que s'han adquirit 26 instal·lacions, compostes per 36 depòsits amb una capacitat total de 242,57 m³ i una xarxa de 550 m de canalització, i aporta documentació sobre aquestes. En referència a la posició OLIAL-05 indica que l'Estació de Regulació i Mesura que hi ha permet subministrar a les xarxes de distribució de la població un cabal màxim de 9.600 Nm³/h (en el cas que es decidira operar aquesta xarxa a 4 bar, el cabal màxim seria de 8.000 Nm³/h). Tots dos casos superen el cabal de 7.815 Nm³/h establit com a necessari per Redexis per al subministrament a aquesta població.  
Consten, així mateix, sengles sol·licituds de l'actual Nedgia Cegas, SA, d'autorització administrativa per a la distribució de gas natural al municipi de Calp (Alacant), de data 03.02.2004 (tramitada amb l'expedient de referència CBREDE/2004/04/03) i d'aprovació de l'addenda al projecte inicial, de data 04.05.2015 (tramitada amb l'expedient de referència CBREDE/2015/11/03).  
Mitjançant un escrit de data 15.01.2019, Nedgia Cegas, SA, comunica el desistiment a la sol·licitud d'autorització administrativa prèvia per a la distribució de gas natural canalitzat al terme municipal de Calp i, en conseqüència, sol·licita que es paralitzen les actuacions que s'hagen iniciat amb motiu de la tramitació d'aquests expedients i s'arxiven les actuacions relacionades amb aquests.  
Per la seua relació amb la instal·lació sol·licitada constitueixen antecedents a destacar els actes administratius següents:  
· Resolució de 23 de novembre de 2006, del Servei Territorial d'Energia d'Alacant, per la qual s'atorga autorització administrativa i aprovació del projecte d'execució a l'empresa Gas Natural Cegas, SA, per a la construcció de les instal·lacions de distribució de propà en els sectors 4 Saladar i Pla Roig I i II a la localitat de Calp. Expedient: CBREDE/2006/45/03 i CBDFCP/2006/4/03.  
· Acta, de data 30.03.2007, de comprovació i posada en marxa parcial de xarxa de distribució de propà en els sectors Saladar i Pla Roig I i II propietat de Gas Natural Cegas, SA, situada al terme municipal de Calp. Expedient: CBREDE/2006/45/03.  
· Acta d'inscripció i posada en marxa del «depòsit d'emmagatzematge de propà en el sector Pla Roig I», propietat de Gas Natural Cegas, SA, situat al terme municipal de Calp. Expedient: CBDFCP/2006/4/03.  
  
· Resolució de 29 de març de 2012, de la Direcció General d'Energia, de la Conselleria d'Economia, Indústria i Comerç, per la qual s'atorga a Endesa Gas Transportista, SL, autorització administrativa per a la construcció de les instal·lacions corresponents als trams designats com 1, 3 i 5 del gasoducte de transport secundari denominat Marina Alta, fase II, als termes municipals de Xàbia, el Poble Nou de Benitatxell, Teulada, Benissa, Senija i Calp, a la província d'Alacant, s'aprova el projecte d'execució i es declara en concret la seua utilitat pública. (CBREDE/2006/46/03). Correcció d'errades de 12.07.2012.  
  
· Resolució de 16.10.2013, de la Direcció General d'Energia, per la qual s'aprova a Endesa Gas Transportista, SL, la modificació del projecte d'execució del gasoducte de transport secundari denominat Marina Alta, fase II, als termes municipals de Xàbia, el Poble Nou de Benitatxell, Teulada, Benissa, Senija i Calp, a la província d'Alacant, aprovat per sengles resolucions d'aquest òrgan directiu de 29 de març de 2012 (trams 1, 3 i 5) i de 24 de juny de 2013 (trams 2 i 4). Expedients CBREDE/2006/46/03 i CBREDE/2011/1/03.  
· Resolució de 19 de novembre de 2013, de concessió d'ajudes en el marc de l'Ordre 37/2013, d'11 d'octubre, de la Conselleria d'Economia, Indústria, Turisme i Ocupació, per al suport de projectes de gasificació a la Comunitat Valenciana, per la qual es concedeix una subvenció al projecte presentat per Endesa Gas Distribución, SAU, denominat «Subministrament GN a Calp». Expedient ENGASN/2013/10/03.  
  
· Acta de 4 de desembre de 2013, de posada en servei de les instal·lacions corresponents al gasoducte de transport secundari Marina Alta, fase II i les seues instal·lacions auxiliars, que discorre pels termes municipals de Xàbia, el Poble Nou de Benitatxell, Teulada, Benissa, Senija i Calp, a la província d'Alacant. Expedients CBREDE/2006/46/03 i CBREDE/2011/1/03.  
· Resolució del 13 de març de 2019, de la Direcció General d'Indústria i Energia, per la qual s'accepta de pla el desistiment presentat per Nedgia Cegas, SA, a la sol·licitud associada als expedients CBREDE/2004/04/03 € CBREDE/2015/11/03, inclosos en el procediment d'autorització administrativa de les instal·lacions per a la gasificació del municipi de Calp.  
Respecte als canvis de societats i transmissió de titularitat d'instal·lacions:  
· Resolució de la Direcció General d'Energia, de 7 de novembre de 2008, per la qual es realitza el canvi de titularitat de les instal·lacions de distribució de gas natural autoritzades en l'àmbit de competències de la Conselleria d'Infraestructures i Transport de la Generalitat Valenciana a nom de Gas Alacant, SA, a favor d'Endesa Gas Distribución, SA, i considerar aquesta última com a successora universal en tots els procediments en tramitació davant aquesta direcció general en relació amb instal·lacions de distribució de gas natural, la sol·licitud inicial de les quals corresponia a Gas Alicante, SA.  
· Consta el canvi de denominació social de les empreses Endesa Gas Distribución, SAU, i Endesa Gas Transportista, SLU, a Redexis Gas Distribución, SAU, i Redexis Gas Transporte, SLU, respectivament, mitjançant sengles escriptures d'elevació a públic d'acords socials de data 20 de desembre de 2013.  
· Resolució de 13 de gener de 2015, del director general d'Energia, per la qual s'atorga autorització administrativa per a la transmissió de la titularitat, a favor de Redexis Gas, SA, de les instal·lacions de transport secundari i de distribució de gas natural, radicades a la Comunitat Valenciana, la competència de les quals correspon a la Generalitat, que figuren a nom de Redexis Gas Transporte, SLU, i Redexis Gas Distribución, SAU. (CBREDE/2014/18/03).  
· Diverses comunicacions del Servei Territorial d'Indústria i Energia d'Alacant d'inscripció del canvi de titularitat a favor de Redexis Gas, SA, de les instal·lacions de GLP corresponents als expedients CBDFCT/2016/83/03, CBDFCT/2016/82/03, CBDFCT/2016/81/03, CBDFCT/2016/80/03, CBDFCT/2016/79/03, CBDFCT/2016/78/03, CBDFCT/2016/77/03, CBDFCT/2016/76/03, CBDFCT/2016/65/03, CBDFCT/2016/64/03, CBDFCT/2016/63/03, CBDFCT/2016/62/03, CBDFCT/2016/58/03 i CBDFCT/2016/57/03.  
· Resolució del Servei Territorial d'Indústria i Energia d'Alacant per la qual s'atorga autorització administrativa prèvia per a la transmissió de la titularitat, a favor de Redexis GLP, SLU, de les instal·lacions d'emmagatzematge i distribució de GLP a granel, situades a la Partida Pla Roig, urbanització Residencial Casanova, del terme municipal de Calp, província d'Alacant, actualment titularitat de Repsol Butano, SA (expedient CBREDE/2017/13/03).  
Les instal·lacions l'autorització de les quals se sol·licita constitueixen instal·lacions de distribució de gas natural.  
El sol·licitant, Redexis Gas, SA, consta inscrit en el Registre Administratiu de Distribuïdors de Combustibles Gasosos per Canalització del Ministeri per a la Transició Ecològica.  
La finalitat que es persegueix, d'acord amb les sol·licituds i documentació presentada, amb la construcció de les instal·lacions, és dotar d'infraestructura gasista el municipi com a energia alternativa, facilitar el desenvolupament industrial i la diversificació energètica.  
  
Fonaments de dret  
  
La instrucció i la resolució d'aquest procediment administratiu correspon a la Generalitat, ja que les instal·lacions estan radicades íntegrament en territori de la Comunitat Valenciana, i no estan enquadrades en les previstes que són competència de l'Administració General de l'Estat, d'acord amb l'article 3.2 de la Llei 34/1998, de 7 d'octubre, del sector d'hidrocarburs.  
D'acord amb l'article 2.2.b de l'Ordre de 9 de febrer de 2001, de la Conselleria d'Indústria i Comerç, de conformitat amb l'article 12 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al Servei Territorial d'Indústria i Energia d'Alacant la resolució d'aquest procediment.  
  
Segons el que es disposa en l'article 55.1.b de la Llei 34/1998, de 7 d'octubre, del sector d'hidrocarburs, les instal·lacions de distribució de gas natural requereixen autorització administrativa prèvia.  
D'acord amb l'article 70.1.b del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, les instal·lacions de distribució de gas natural, la construcció o l'establiment d'aquestes requereix l'aprovació del projecte d'execució o el detall d'aquestes.  
D'acord amb l'article 70.2 d'aquest reial decret, les sol·licituds d'autorització administrativa i aprovació del projecte d'execució podran efectuar-se de manera conjunta o separada.  
Tenint en compte el que disposen el capítol V, «Distribució de combustibles gasosos per canalització», del títol IV, «Ordenació del subministrament de gasos combustibles per canalització», de la Llei 34/1998, de 7 d'octubre, del sector d'hidrocarburs, i el capítol II, «Autoritzacions per a la construcció, ampliació, modificació i explotació d'instal·lacions», del títol IV, «Procediments d'autorització de les instal·lacions d'emmagatzematge, regasificació, transport i distribució», del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, aquest últim per ser dret supletori a la Comunitat Valenciana, en mancar de regulació autonòmica en matèria de procediment d'autorització d'instal·lacions de distribució de gas natural canalitzat.  
D'acord amb els incisos a i c de la disposició transitòria tercera de la Llei 39/2015, d'1 d'octubre, del procediment administratiu comú de les administracions públiques, els procediments iniciats abans de l'entrada en vigor de la llei no els serà aplicable aquesta, i es regiran per la normativa anterior, mentre que els actes dictats amb posterioritat a la seua entrada en vigor, quant al règim de recursos, es regiran per les disposicions d'aquella.  
Vist que hi ha entre la totalitat de les sol·licituds presentades per a la construcció de la xarxa de distribució de gas natural al terme municipal de Calp una íntima connexió a l'efecte de la seua resolució, s'hi acumulen, d'acord amb el que disposa l'article 73 de la Llei 30/199, de 26 de novembre, de règim jurídic de les administracions públiques i del procediment administratiu comú.  
Vist el que recull l'article 71 de l'esmentada Llei 30/1992, sobre esmena i millora de la sol·licitud.  
Tenint en compte que els sol·licitants d'autoritzacions d'instal·lacions de distribució de gas natural han de posseir els requisits establits per a l'exercici de l'activitat de distribució en el capítol II, del títol II, del Reial decret 1434/2002, de 27 de desembre, i acreditar suficientment el compliment dels requisits establits en l'article 73.3 de la Llei 34/1998, de 7 d'octubre, del sector d'hidrocarburs.  
D'acord amb l'article 73.5 de la Llei 34/1998 i l'article 81.7 del Reial decret 1434/2002, de 27 de desembre, les autoritzacions d'instal·lacions de distribució han de contindre tots els requisits que hagen de ser observats en la seua construcció i explotació, la delimitació de la zona en la qual s'ha de prestar el subministrament, els compromisos d'expansió de la xarxa en aquesta zona que ha d'assumir l'empresa sol·licitant i el termini per a l'execució d'aquestes instal·lacions i la seua caracterització. Així mateix, quan les instal·lacions autoritzades hagen de connectar-se a instal·lacions ja existents de diferent titular, aquest haurà de permetre la connexió en les condicions que reglamentàriament s'establisquen.  
En vista de l'informe, de 28 de febrer de 2008, titulat «Informe sobre consulta d'una comunitat autònoma sobre compatibilitat de xarxes de distribució», de la llavors Comissió Nacional d'Energia CNE (ara Comissió Nacional dels Mercats i la Competència CNMC), accessible en el lloc web https://www.cnmc.es/expedientes/cne5708.  
Vist que, segons l'article 63.1 de la Llei 34/1998, de 7 d'octubre, del sector d'hidrocarburs, les societats mercantils que desenvolupen l'activitat de distribució de gas natural han de tindre com a objecte social exclusiu el desenvolupament d'aquesta.  
Així mateix, prenent en consideració el que indica la Resolució del Consell de la CNMC, de 30 de març de 2017, sobre l'operació d'adquisició per part de les societats pertanyents al grup Redexis Gas d'actius de GLP a Repsol Butano (accessible en https://www.cnmc.es/expedientes/tpede01117), en concret:  
«Anàlisi de la compatibilitat entre les dues activitats:  
D'acord amb el que s'ha exposat, la distribució de gas natural que està regulada en el títol IV de la Llei del sector d'hidrocarburs té la consideració d'activitat regulada en aquesta llei, i les societats que realitzen aquesta activitat han de tindre com a objecte social únic el desenvolupament d'aquesta, i tenen expressament prohibit realitzar activitats de producció i comercialització.  
Aquestes societats no poden desenvolupar tampoc cap altra activitat diferent de la que configura el seu objecte social. Ara bé, cal valorar si poden desenvolupar, amb caràcter transitori, una activitat com és la del subministrament del GLP canalitzat per a complir una finalitat que està prevista en la legislació, com és la transformació d'instal·lacions de GLP canalitzat en instal·lacions de distribució de gas natural.  
  
D'altra banda, l'activitat de subministrament de GLP per canalització està regulada en el títol III de la Llei del sector d'hidrocarburs, i si bé està subjecta a una intensa regulació administrativa, pot realitzar-se lliurement.  
Tenint en compte la diferent naturalesa entre totes dues activitats, però també les previsions contingudes en l'article 46 bis 8 de la Llei 34/1998, es considera que les societats adquirents poden desenvolupar l'activitat de subministrament de GLP per canalització de manera transitòria, durant el temps que duren les actuacions i els tràmits necessaris per a la transformació de les instal·lacions a gas natural, si bé en aquells casos en els quals les adquirents no facen aquesta transformació, hauran de transmetre els actius a una altra societat del seu grup, a fi que no estiga compromesa l'exigència legal que tenen d'objecte social exclusiu.  
  
Des d'aquesta perspectiva, s'indica que aquesta CNMC podrà dur a terme tasques de supervisió tant durant el temps que dure el procés de transformació de les instal·lacions com quan acabe aquesta, en l'exercici de les competències que té atribuïdes pels articles 7.3 (supervisió de la separació d'activitats), 7.4 (canvi de subministrador) de la Llei 3/2013, de 4 de juny, així com en defensa dels drets i garanties dels consumidors en l'àmbit de la supervisió de les mesures de protecció al consumidor.  
D'altra banda, i durant el temps en què l'adquirent desenvolupe totes dues activitats simultàniament, haurà de portar comptabilitat separada per a les activitats regulades que realitze, i per a l'activitat de subministrament de GLP per canalització. En la mesura en què l'article 62.2 de la Llei del sector d'hidrocarburs imposa aquesta obligació a les distribuïdores de gas natural respecte de les activitats regulades que realitzen, amb major motiu cal exigir-la respecte a una activitat que no té aquesta consideració. D'altra banda, aquesta obligació de separació comptable també cal exigir-se a l'adquirent en l'àmbit del que es disposa en la disposició addicional vint-i-nou de la Llei del sector d'hidrocarburs, que exigeix separació comptable per a l'activitat de distribució minorista de GLP.»  
  
D'acord amb el que s'ha indicat, aquest Servei Territorial d'Indústria i Energia, resol:  
  
Primer  
Atorgar a Redexis Gas, SA, autorització administrativa prèvia per a la construcció de la xarxa de distribució de gas natural canalitzat a la localitat de Calp, província d'Alacant, amb les característiques i les condicions que s'indiquen a continuació:  
  
CARACTERÍSTIQUES GENERALS  
Tipus de gas a transportar Gas natural (segona família), amb els requisits mínims de qualitat vigents a cada moment  
Municipis afectats Calp  
Zona geogràfica autoritzada De conformitat amb el pla de l'àrea d'actuació de l'addenda al projecte, presentat el 30.01.2015, annex a aquesta resolució.  
En l'àrea geogràfica autoritzada l'empresa peticionària estarà obligada a realitzar en els terminis i les condicions establits normativament les escomeses i la connexió de nous consumidors o ampliació dels existents que se'ls plantegen, sense perjudici dels règims d'autorització i econòmics que siguen aplicables a aquestes escomeses i connexions.  
2. XARXA DE DISTRIBUCIÓ  
Punts de connexió Posició de vàlvules OLIAL-05 (Calp) pertanyent al gasoducte de transport Marina Alta, fase II.  
Longitud i diàmetre nominal La xarxa autoritzada tindrà una longitud total de 21.046 metres, segons el detall següent:  
  
Ø (mm) longitud (m)  
Xarxa de distribució 6311.604  
901.355  
1102.810  
1602.119  
Antena 2503.158  
Total 21.046  
Termini d'execució de les instal·lacions Durada (mesos)  
Antena 4  
Fase I, xarxa 14  
Fase II, xarxa 16  
Traçat L'antena de distribució partirà des de la posició de vàlvules OLIAL-05 (Calp) pertanyent al gasoducte de transport Marina Alta, fase II, i discorrerà per camins i urbanitzacions de domini públic del terme municipal de Calp, fins a aconseguir el nucli urbà i finalitzarà al carrer d'Holanda.  
La fase I de la xarxa de distribució comprén tant la connexió a l'antena de les urbanitzacions que travessa, com la xarxa que parteix del final de l'antena i cobreix la zona est del municipi (en direcció al Penyal d'Ifac), el port i la franja de costa següent.  
La fase II de la xarxa de distribució parteix del final de l'antena i cobreix la zona oest del municipi, que cobreix tant el barri antic com els barris limítrofs.  
Tipus constructiu En rasa  
Pressió màxima operació MOP (bar) 5  
Pressió de garantia (bar) La pressió mínima a garantir en els diferents punts de la xarxa és de 3 bar (segons article 65.2 del Reial decret 1434/2002)  
Material Polietilé d'alta densitat (PE100), d'acord amb les normes UNE-EN 1.555 i UNE EN 12.007  
Grossària SDR (diàmetre/grossària): 17,6  
Accessoris i elements auxiliars Accessoris: colzes, tes, taps, etc., per a la correcta funcionalitat de la xarxa.  
Elements auxiliars: vàlvules, escomeses i altres elements necessaris per a donar servei als clients.  
  
  
El pressupost final segons el projecte presentat ascendeix a un milió cent setanta-dos mil dos-cents un euros amb dènou cèntims d'euro 1.172.201,19 - (incloent-hi gestió de residus i seguretat i salut), corresponent 236.585,84 - a la construcció de l'antena i 935.615,35 - a la xarxa de distribució.  
Aquesta autorització administrativa s'atorga a l'empara del que es disposa en la Llei 34/1998, de 7 d'octubre, del sector d'hidrocarburs, i quedarà sotmesa a les condicions que figuren a continuació:  
1. El titular de la instal·lació constituirà en el termini d'un mes una garantia per valor de vint-i-tres mil quatre-cents quaranta-quatre euros amb dos cèntims d'euro (23.444,02 ?), import del dos per cent (2 %) del pressupost total de les instal·lacions afectades que figuren en aquesta resolució, per a garantir el compliment de les seues obligacions, d'acord amb el que indica l'article 82 del Reial decret 1434/2002, de 27 de desembre.  
Aquesta fiança es constituirà a favor de la Direcció General d'Indústria i Energia en la Tresoreria de l'Institut Valencià d'Administració Tributària (IVAT) de la Conselleria d'Hisenda i Model Econòmic, de conformitat amb l'Ordre de 14 de febrer de 1986 i l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances.  
Una vegada constituïda la fiança, abans del termini d'un mes des de la notificació d'aquesta resolució, el titular haurà de presentar en el Servei Territorial d'Indústria i Energia d'Alacant la carta de pagament-resguard emesa per l'esmentada Tresoreria, com a acreditació del compliment de l'esmentada obligació.  
La fiança serà retornada al titular d'aquesta autorització, després de la seua sol·licitud, una vegada que davant el Servei Territorial d'Indústria i Energia d'Alacant l'interessat justifique el compliment de les obligacions derivades de la present autorització i aquest servei territorial formalitze l'acta de posada en marxa de les instal·lacions a què fa referència aquesta resolució.  
2. El titular d'aquesta autorització ha de complir les obligacions que s'indiquen en l'article 74 de la Llei 34/1998, de 7 d'octubre, del sector d'hidrocarburs, i també en el punt 3 de l'article 10 del Reial decret 1434/2002, de 27 de desembre, i la resta de l'ordenament jurídic aplicable a l'exercici d'aquesta activitat vigent a cada moment. Especialment, estarà obligada a ampliar les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan calga per a atendre noves demandes de subministrament de gas, així com d'acord amb les previsions recollides en els plans anuals d'ampliació de les xarxes de distribució que li siguen autoritzats, sense perjudici del que resulte de l'aplicació del règim reglamentàriament establit per a les escomeses.  
  
3. Així mateix, en un termini no superior a 9 mesos des de la notificació d'aquesta resolució, Redexis Gas, SA, haurà de presentar sol·licitud davant el Servei Territorial d'Indústria i Energia d'Alacant per a l'aprovació del projecte d'execució de l'ampliació de la xarxa de distribució per a integrar les instal·lacions de GLP adquirides en la població en la xarxa de distribució de gas natural, així com d'autorització de transformació de les instal·lacions d'emmagatzematge i distribució de GLP a granel per a la seua utilització amb gas natural. En l'autorització s'ha de fer constar que el titular disposa d'un termini de 6 mesos per a realitzar aquesta transformació, sense perjudici de les pròrrogues que es concedisquen per motius justificats.  
Mentre es produeix la completa transformació de les mencionades instal·lacions d'emmagatzematge i distribució de GLP a granel, l'activitat de subministrament de GLP als consumidors finals la realitzarà un comercialitzador al detall de gasos liquats del petroli a granel que complisca els requisits i les condicions establits en l'article 46 de Llei 34/1998, de 7 d'octubre, del sector d'hidrocarburs i la resta de normativa vigent d'aplicació, sense perjudici del que s'ha indicat en la resolució de la CNMC esmentada en els fonaments de dret respecte al desenvolupament de l'activitat de subministrament de GLP per canalització de manera transitòria.  
4. El titular d'aquesta autorització gaudirà, com a distribuïdor, dels drets que indica l'article 75 de la Llei 34/1998, de 7 d'octubre, del sector d'hidrocarburs i l'article 10 del Reial decret 1434/2002, de 27 de desembre.  
5. Aquesta autorització en cap cas concedirà al seu titular drets exclusius d'ús, i s'atorga sense perjudici de tercers, deixant estalvis els drets particulars, i sense perjudici, i independentment, de les concessions, llicències, permisos o autoritzacions de competència municipal, provincial, autonòmica, estatal o d'aquest o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, especialment, les relatives a l'ordenació del territori i del medi ambient, tot això segons el que es disposa en l'article 73.4 de la Llei 34/1998, de 7 d'octubre.   
6. Serà causa de revocació d'aquesta autorització l'incompliment de les condicions hi expressades, la variació substancial de les característiques descrites en la documentació presentada i que ha determinat el seu atorgament o altres causes previstes en l'ordenament jurídic.  
  
7. El titular d'aquesta autorització ha de comunicar anualment, a la Direcció General d'Indústria i Energia, un resum de la base de dades dels consumidors connectats a les instal·lacions autoritzades en aquesta resolució, segons el que es disposa en l'incís l de l'apartat 3, de l'article 10, del Reial decret 1434/2002, de 27 de desembre, en la qual estarà especificat el nombre d'altes i baixes, si escau, realitzades en l'últim any.  
  
Segon  
Aprovar els projectes tècnics d'execució, redactats per personal tècnic titulat competent, denominats «Projecte d'autorització d'antena per a subministrament de gas natural al terme municipal de Calp (Alacant)» amb visat del corresponent col·legi oficial núm. VD02564-14A de data 30.09.2014 (i les correccions a aquest indicades en els annexos presentats el 05.06.2015 i amb declaració responsable de data 30.10.2017) i «Projecte d'autorització d'execució d'instal·lacions per al subministrament de gas natural canalitzat al terme municipal de Calp (Alacant)» amb declaració responsable de 05.11.2014 (juntament amb les esmenes de tots dos presentades el 31.10.2017), per a la construcció de les instal·lacions corresponents a la xarxa de distribució de gas natural canalitzat descrites en el punt primer d'aquesta resolució. Això habilita el titular d'aquesta resolució a la construcció de la instal·lació interessada, conformement amb les condicions que es relacionen tot seguit:  
  
1. La instal·lació de gas natural haurà d'executar-se segons els projectes presentats, els seus annexos i els condicionats tècnics establits per les administracions, organismes i empreses de servei públic o d'interés general afectats per aquesta instal·lació i que han sigut acceptats pel titular d'aquesta. Si cal introduir modificacions respecte de la documentació presentada i aprovada, el titular d'aquesta resolució haurà de sol·licitar prèviament a aquest servei territorial la corresponent aprovació.  
  
2. La instal·lació a executar ha de complir, en tot cas, el que s'estableix en el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11 i, especialment, la instrucció tècnica complementària ITC-ICG 01 «Instal·lacions de distribució de combustibles gasosos per canalització», i també les disposicions i normes tècniques que li siguen aplicables. Així mateix, la construcció de les instal·lacions aprovades per aquest acte administratiu hauran d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'indústria i el seu desenvolupament reglamentari. Aquestes instal·lacions estaran previstes per a respondre als avanços tecnològics en el camp del gas i aconseguir proveïments flexibles i assegurances.  
3. El termini d'execució de les obres serà de trenta-quatre (34) mesos comptadors a partir de la data en què es notifique aquesta resolució. No obstant això, amb anterioritat a la finalització del termini de cadascuna de les fases recollides en l'autorització administrativa, Redexis Gas, SA, podrà sol·licitar una ampliació concreta d'aquests mitjançant sol·licitud motivada davant aquest servei territorial, i adjuntar a aquest efecte la documentació justificativa de la demora i del cronograma de treballs previstos per al nou termini sol·licitat de la fase corresponent.  
4. El titular d'aquesta resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
5. El personal tècnic en la matèria adscrit a aquest servei territorial podrà realitzar les comprovacions i les proves que consideren necessàries durant les obres i quan finalitzen aquestes en relació amb la seua adequació a la documentació tècnica presentada i al compliment de la legislació vigent i de les condicions d'aquesta resolució. A aquest efecte, el titular d'aquesta resolució haurà de comunicar amb l'adequada antelació al Servei Territorial d'Indústria i Energia d'Alacant l'inici de les obres.  
Així mateix, el titular d'aquesta resolució estarà obligat a comunicar per escrit amb l'adequada diligència les incidències que considere d'esment que es produïsquen durant l'execució a l'esmentat servei territorial.  
6. Finalitzades les obres de construcció i realitzades les proves corresponents, el titular d'aquesta resolució sol·licitarà l'autorització d'explotació (o acta de posada en servei) de la fase corresponent, prevista en l'article 85 del Reial decret 1434/2002, de 27 de desembre. Amb aquesta comunicació s'ha d'adjuntar un certificat de direcció i final d'obra, subscrit per persona facultativa competent, en el qual conste que la instal·lació s'ha realitzat d'acord amb la normativa i especificacions previstes en el projecte d'execució i addenda aprovats, així com amb les prescripcions de la reglamentació tècnica i de seguretat aplicable a les instal·lacions objecte del projecte. Quan el certificat de direcció i final d'obra esmentat no estiga visat pel corresponent col·legi professional, s'haurà d'adjuntar de l'oportuna declaració responsable d'acord amb el que s'ha indicat en la Resolució de 22 d'octubre de 2010, de la Direcció General d'Energia, publicada en el DOGV núm. 6389, de 3 de novembre de 2010.  
7. Una vegada atorgada l'autorització d'explotació (o acta de posada en servei) de cada fase, incloent-hi les possibles autoritzacions parcials, de la instal·lació interessada en aquest procediment, en el termini màxim de 10 dies el Servei Territorial d'Indústria i Energia d'Alacant ho comunicarà a la Direcció General d'Indústria i Energia.  
8. Aquest servei territorial, després del tràmit del procediment oportú, deixarà sense efecte aquesta aprovació en qualsevol moment en què observe l'incompliment o inobservança de les condicions hi imposades.  
  
  
Tercer  
Ordenar:  
- La publicació d'aquesta resolució en el Diari Oficial de la Generalitat Valenciana i en el Butlletí Oficial de la Província d'Alacant.  
  
- La notificació d'aquesta resolució a Nedgia Cegas, SA, i a Redexis Gas, SA, a totes les administracions o organismes públics i empreses de serveis públics o serveis d'interés general que han intervingut, o han pogut intervindre, en el procediment d'autorització, les que han emés, o hagueren hagut d'emetre, condicionat tècnic al projecte d'execució.  
  
Tot això de conformitat amb el que disposa l'article 81.5 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
Contra aquesta resolució, que no posa fi a la via administrativa, es pot interposar un recurs d'alçada davant la Secretaria Autonòmica d'Economia Sostenible, Sectors Productius i Comerç en el termini d'un mes, comptador des de l'endemà de la seua notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
  
Alacant, 25 de març de 2019.- El cap del Servei Territorial d'Indústria i Energia: Matías Pablo Mas Gisbert.